Αλφόνσος ΙΒ΄ της Ισπανίας

Ο Αλφόνσος ΙΒ΄ (, 28 Νοεμβρίου 1857 - 25 Νοεμβρίου 1885) του Οίκου των Βουρβόνων-Ισπανίας ήταν βασιλιάς της Ισπανίας (1875-1885). 

 Βασιλιάς της Ισπανίας 
Ο Αλφόνσος Φραγκίσκος δε Ασίς Φερδινάνδος Πίος Ιωάννης Μαρία δε λα Κονθεπσιόν (= της Αμώμου Συλλήψεως) Γρηγόριος Πελάγιος γεννήθηκε στο Βασιλικό Παλάτι της Μαδρίτης στις 28 Νοεμβρίου 1857. Ήταν το έβδομο παιδί και ο τέταρτος (μοναδικός επιβιώσας) γιος της Ισαβέλλας Β΄ της Ισπανίας και του Φραγκίσκου δε Ασίς, Δούκα του Κάδιθ. Πολλές φήμες έλεγαν ότι ο πατέρας του δεν ήταν ο ομοφυλόφιλος εξάδελφος της μητέρας του, Φραγκίσκος, αλλά ένας από τους σωματοφύλακές της, με πιθανότερο τον Ενρίκε Πουιγμοντό υ Μαϋάνς.

Όταν γονείς του εγκατέλειψαν την Ισπανία λόγω της εξορίας τους (1868), ο μικρός Αλφόνσος τους συνόδευσε στο Παρίσι. Στάλθηκε στη Βιέννη να πραγματοποιήσει τις σπουδές του και ανακλήθηκε στο Παρίσι το 1870. Εκεί, η μητέρα του απαρνήθηκε τα δικά της δικαιώματα στο θρόνο υπέρ του Αλφόνσου, που κηρύχθηκε μνηστήρας του ισπανικού θρόνου με το όνομα Αλφόνσος ΙΒ΄, αν και δεν έχει περάσει βασιλιάς με αυτό το όνομα στην ενωμένη Ισπανία, σαν συνεχιστής των βασιλείων της Καστίλλης και Λεόν.

Πήγε στη Μεγάλη Βρετανία να συνεχίσει με στρατιωτικές σπουδές, οπότε δέχθηκε και μια διακήρυξη υποστηριχτών του που απαιτούσε να επαναφέρει τον νεαρό Αλφόνσο στον ισπανικό θρόνο. Το 1873 το Κοινοβούλιο ανακήρυξε την Α΄ Ισπανική Δημοκρατία που κράτησε μονάχα 11 μήνες, και καταλύθηκε από το στρατηγό Μανουέλ Παβία. Η Ισπανία πληττόταν εκείνη την εποχή από τους Πολέμους των Καρλιστών και στα τέλη του 1874 ο Μαρτίνεθ Κάμπος που εργαζόταν ανοιχτά υπέρ του νεαρού υποψήφιου Βασιλιά κατέλαβε τη Σεβίλλη για λογαριασμό του. Το ισπανικό συμβούλιο δέχτηκε την υποταγή και έβαλε στην ηγεσία του το σύμβουλο του Αλφόνσου, Αντόνιο Κάνοβας δελ Καστίγιο. Ο Βασιλιάς έφτασε σε λίγες μέρες μεγαλοπρεπώς και σε λίγο όλα τα επαναστατικά κινήματα του Δον Κάρλος καταπνίγηκαν.

Ο νέος Βασιλιάς έγινε συμπαθής στον λαό λόγω της νεότητας του, αλλά η συμπάθεια αυξήθηκε περισσότερο μετά από τη συμπαράσταση τους στους πληγέντες από τη χολέρα και τον σεισμό του 1885. Είχε ένα μοναδικό τρόπο προσωπικής επικοινωνίας με το λαό και πέθανε σε ηλικία 28 ετών του από φυματίωση.

Οικογένεια
Νυμφεύτηκε πρώτα το 1878 τη Μαρία δε λας Μερθέδες των Βουρβόνων-Ορλεάνης, κόρη του Αντωνίου, Δούκα του Μονπανσιέ. Η Μαρία απεβίωσε έξι μήνες μετά.

Το 1879 νυμφεύτηκε τη Μαρία Χριστίνα των Αψβούργων-Λωρραίνης, κόρη του Καρόλου Φερδινάνδου της Αυστρίας. Απέκτησε τρία παιδιά:
 Μαρία δε λας Μερθέδες (1880 - 1904), παντρεύτηκε τον Κάρολο των Βουρβόνων-Δύο Σικελιών.
 Μαρία Θηρεσία (1882 - 1912), παντρεύτηκε το Φερδινάνδο της Βαυαρίας.
 Αλφόνσος ΙΓ΄ (1886 - 1941), Βασιλιάς της Ισπανίας.

Από τη μη νόμιμη σχέση του με την Ελένα Αρμάνδα Νικολάσα Σανθ υ Μαρτίνεθ δε Αριθάλα είχε δύο φυσικά τέκνα:
 (νόθος) Αλφόνσο (1880 - 1970).
 (νόθος) Φερνάν Σανζ (1881 - 1922), Ολυμπιονίκης.

Πρόγονοι

 Εικόνες 

Κατηγορία:Βασιλείς της Ισπανίας
Κατηγορία:Οίκος των Βουρβόνων-Ισπανίας
Κατηγορία:Πρίγκιπες των Αστουριών
Κατηγορία:Τάγμα της Περικνημίδας
Κατηγορία:Τιτουλάριοι δούκες Νέων Πατρών